STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.15 | 2020.gada 5.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve |  | G.Ozola |
| Finanšu ministrijas valsts sekretāre | − | B.Bāne |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Kultūras ministrijas valsts sekretāre |  | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas pārstāvis |  | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas valsts sekretārs | − | E.Balševics |
| Ministru prezidenta padomnieks | − | M.Cepurītis |
| Ministru prezidenta padomniece |  | A. A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāve |  | Z.Ozola |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles dienesta pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Auto transporta direkcijas valdes priekšsēdētājs | − | K.Godiņš |
| Valsts policijas pārstāvis | − | A.Grišins |
| Rīgas pašvaldības policijas pārstāvis | − | A.Aronovs |
| Rīgas satiksmes valdes priekšsēdētāja | − | Dž.Innusa |
| Valsts ugunsdzēsības un glābšanas dienesta pārstāvji |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.8.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Konceptuāli atbalstīt Veselības ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" iesniegšanu izskatīšanai Ministru kabineta š.g. 5.oktobra ārkārtas sēdē. Veselības ministrijai izvērtēt noteikumu projektā paredzētā regulējuma spēkā stāšanās datumu no praktiskās ieviešanas aspekta un precizēt anotācijas redakciju atbilstošu sēdē lemtajam.
2. Veselības ministrijai izvērtēt, vai ir tādas personu kategorijas (grupas), kuras atbilstoši savam veselības stāvoklim ir tiesīgas sabiedriskajā transportā nelietot mutes un deguna aizsegu (sejas masku). Ja šādas personas ir, izvērtēt vai tām tiek paredzēts attiecīgs izņēmums.
3. Paredzēt, ka sabiedriskajā transportlīdzeklī ir jābūt iespējai iegādāties mutes un deguna aizsegu (sejas masku).
4. Administratīvo atbildību par mutes un deguna aizsegu (sejas masku) nelietošanu sabiedriskajā transportlīdzeklī pašreiz neparedzēt.
5. Satiksmes ministrijai izskatīšanai Ministru kabineta š.g. 6.oktobra sēdē sagatavot attiecīgu noteikumu projektu par grozījumiem Ministru kabineta 2012.gada 28.augusta noteikumos Nr.599 "Sabiedriskā transporta pakalpojumu sniegšanas un izmantošanas kārtība", paredzot, ka par prasību neievērošanu attiecībā uz mutes un deguna aizsegu (sejas masku) valkāšanu pārvadātājs būs tiesīgs pasažieri transportlīdzeklī neielaist vai no tā izsēdināt.
6. Pasažieru pārvadātājiem sabiedriskajos transportlīdzekļos īstenot informatīvo kampaņu gan par epidemioloģiskās drošības pasākumu ievērošanu, gan arī par sejas masku veidiem (medicīniskās, higiēniskās, vienreizējas lietošanas, daudzreizējas lietošanas, kvalitātes prasības, uzglabāšana prasības utt.)

Sēdi slēdz plkst. 9.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu